open-index/open-wikipedia-markdown huggingface dataset:
אבוסריסדזה

**אַבּוּסֶרִיסְדְזֶה** (גאורגית: **აბუსერისძე**) הייתה משפחת אצולה גאורגית מימי הביניים. הנציגים הראשונים הידועים מבני המשפחה היו יואנה ובנו, אבוסר, ששירת בנאמנות את המלך בגרט הרביעי (1027–1072) כאדון של ארטנוג'י שבקלארג'תי (טאו-קלארג'תי, כיום ארדנוץ׳ שבטורקיה) וחיחאטה באג'ריה. אבוסר היה גם מפקד אצקורי וציחיסג'ווארי ומושל העיר הארמנית, אני. הקריירה שלו, כמו גם של בנו, גריגול, נקטעה כאשר נלקחו כשבויים בידי המורד הגאורגי ליפריט בר'וואשי בשנות הארבעים של המאה ה-11. כתוצאה מכישלונם ירדה קרנה של המשפחה ונותרה עם חיחאטה בלבד. המשפחה נשארה פעילה בפוליטיקה הפנימית של הממלכה הגאורגית המאוחדת עד למאה ה-16, האבוסריסדזים הופיעו בפעם האחרונה ברשימות האצולה של אתאבגות סאמצחה.

עם נציגי המשפחה נמנים ההיסטוריון המפורסם טבלי אבוסריסדזה (1190–1204) והאמירספסלר איוואנה (נפטר ב-1355). 

## מקורות

* Abuselidze, Giorgi (2004), *South-Western Georgia of Tbel Abuserisdze Epoch (Economical Situation)*. Tbilisi: Metsniereba, 


קטגוריה:בתי אצולה גאורגיים
קטגוריה:ממלכת גאורגיה
קטגוריה:אג'ריה
אבו אל-פרג' הארון

**אַבּוּ אלְ-פַרַג' הַארוּן אִבְּן אלְ-פַרַג**' (מחצית שנייה של המאה ה-10–מחצית ראשונה של המאה ה-11), או בשמו העברי **אַהֲרֹן בֶּן יְשׁוּעָה**, היה מדקדק ומילונאי קראי, פעל בירושלים.

על חייו ידוע מעט מאוד. הוא נזכר כאחד מתלמידי השיח' אבו יעקב בן נוח, ולאחר פטירתו של זה, עמד בראש בית המדרש שלו בירושלים.

הוא ידוע בשל חיבורו, "כתאב אל-משתמל" (ספר הכולל), שהושלם בשנת 1026. זהו תיאור של לשון המקרא הכולל שמונה חלקים. יונה אבן ג'נאח מצטט מתוכו בעילום שם, כנראה בשל קראותו של אבו אל-פרג'. החיבור לא נדפס מעולם, אבל קיצור שלו בשם "כתאב אל-כאפי" (ספר המספיק), שחיבר אבו אל-פרג' הארון עצמו, יצא לאור במהדורה מדעית בליידן ב-2003.

החוקרים מייחסים לו גם את כתיבת "כתאב הִדַאיַת אל-קאר" (ספר הוריית הקורא), המתאר את אופן הגיית האותיות וסימני הניקוד בטקסט המקראי. בעבר ייחסו ספר זה ליהודה אבן בלעם.

## ראו גם
* היסטוריה של היהדות הקראית

## לקריאה נוספת
* אילן אלדר, **תורת הקריאה במקרא - ספר הוריית הקורא ומשנתו הלשונית**, הוצאת האקדמיה ללשון העברית, ירושלים תשנ"ד.

* Geoffrey Khan *et al.*, **The Karaite tradition of Hebrew grammatical thought in its classical form: a critical edition and English translation of al-Kitab al-kafi fi al-luga al-Ibraniyya by Abu al-Faraj Harun ibn al-Faraj**, Leiden 2003.


## קישורים חיצוניים
* 
* 
* 

קטגוריה:חכמים קראים
קטגוריה:מדקדקי העברית בימי הביניים
קטגוריה:ירושלים: אישים
קטגוריה:יהודים בארץ ישראל במאה ה-10
קטגוריה:יהודים בארץ ישראל במאה ה-11
קטגוריה:קראים במאה ה-10
קטגוריה:קראים במאה ה-11
תסמונת אליס בארץ הפלאות

"**תסמונת אליס בארץ הפלאות**", "**ראיית ליליפוט**", או "**הזיית ליליפוט**" (על שם ארץ ליליפוט בסיפור על גוליבר) (Alice in Wonderland syndrome - AIWS) היא מצב נפשי שבו הדרך שבה תופס האדם את ממדי גופו איננה נכונה. האדם חווה את גופו או חלקים ממנו כגדולים יותר או קטנים יותר מן הממדים הנכונים. הוא עלול לראות גם את העצמים סביבו, בהשוואה לגופו או חלקיו, כקטנים מאוד (או מרוחקים) או כגדולים מאוד. התופעה מוכרת בעיקר אצל חולים הסובלים ממיגרנה, מכפיון (אפילפסיה) וממחלות אחרות.

המצב מתאר לקות בתפיסה בלבד: המכניזם של העיניים לא נפגע אלא רק הדרך שבה המוח מעבד את המידע הנקלט על ידי העיניים. התופעה נקראת גם **מיקרופסיה** (Micropsia מיוונית "מיקרו" - קטן; "אופסיס" - ראייה) או **מקרופסיה** (Macropsia) ומקושרת גם למחלות של הרשתית.

התסמונת תוארה לראשונה על ידי נוירולוג מקליפורניה, ד"ר קארו ליפמן, בשנת 1952 (Caro W. Lippman) ונקראה בשם זה על ידי פסיכיאטר אנגלי, ג'ון טוד (John Todd ,1914 – 1987) בשנת 1955.
טוד כינה את ההפרעה על שם דמותה של **אליס** גיבורת עלילת הספר "הרפתקאות אליס בארץ הפלאות" מאת לואיס קרול, אשר במהלך קורותיה חווה מצבים של גדילה מואצת או לחלופין התכווצות שכזו, כאשר יש הסבורים כי מדובר במטפורה לשינויים בתפיסת המציאות. טוד גם ציין שבחר את הכינוי שכן ידוע שלואיס קרול חווה לפחות אפיזודה אחת של מיגרנות, ויש המשערים שאף חווה סינדרום זה ממש.

במחקרים נוספים נמצא ביטוי לתסמונת זו גם במחלות אחרות. נמצא שלעיתים היא מופיעה עם הסימפטומים הראשונים של מוֹנוֹנוּקְלֵאוֹזִיס ("מחלת הנשיקה"). התסמונת גם יכולה לפרוץ כתוצאה מאפילפסיה חלקית מורכבת, מפעילותם של מגוון סמים פסיכואקטיביים וכן אצל חולים הסובלים מסכיזופרניה.

ילדים קטנים, במיוחד בגילאים 5 - 10, מייצגים אחוז גדול מאלו שסובלים ממיקרופסיה ספונטנית זמנית. המיקרופסיה נוטה להתרחש בחשכה, אז למוח חסרים מקורות ויזואליים לגודל.

התופעה מלווה לפעמים גם בהשפעה על התפיסה השמיעתית, חוש המגע ודימוי הגוף. הסינדרום מתרחש גם כאשר העיניים סגורות. הסימפטומים הפראפרילים כוללים חרדה, אפראקסיה ואגנוזיה.

## ראו גם
* תסמונת קוטאר

## קישורים חיצוניים
* 
*  תקציר מאמר על התסמונת, אתר PubMed 
* 
* 
* 
* 

## הערות שוליים

קטגוריה:הפרעות נפשיות והתנהגותיות
קטגוריה:סכיזופרניה והפרעות סכיזוטיפליות ודלוזיונליות
קטגוריה:הפרעות בראייה ועיוורון
אליס בארץ הפלאות
אסקופטרה

[250px|ממוזער|שמאל|אסקופטרה בתצוגה בבניין מטה [האומות המאוחדות]]
**אסקופטרה** (בספרדית: **escopetarra**) היא גיטרה הבנויה על בסיס רובה ומשמשת כסמל לשלום. המילה "אסקופטרה" היא הלחם בספרדית של המילים "אסקופטה" (בספרדית: escopeta) שמשמעותה רובה ו"גיטרה" (guitarra) .

האסקופטרה הומצאה על ידי פעיל השלום הקולומביאני סזאר לופז בשנת 2003. הרעיון לכלי המשולב עלה במוחו באספה לאחר פיגוע במועדון אל נוגל שבבוגוטה, שם הבחין בחייל האוחז ברובהו כפי שאוחזים בגיטרה.

האסקופטרה הראשונה שנבנתה בשנת 2003 הורכבה מרובה וינצ'סטר וגיטרה חשמלית מדגם פנדר סטראטוקסטר.

לופז יצר בתחילה חמש אסקופטרות, ארבע מתוכן נתן במתנה - למוזיקאי קולומביאני בשם חואנז, מוזיקאי ארגנטינאי בשם פיטו פאז, לתוכנית לפיתוח של האומות המאוחדות ולעיריית בוגוטה. את הגיטרה החמישית הותיר ברשותו ומכר אותה במכירה פומבית שנערכה בבוורלי הילס למען קורבנות מוקשים נגד אדם. הגיטרה שאותה תרם לאומות המאוחדות הוצגה בבניין האו"ם בחודש יוני 2006 בעת ועידת האומות המאוחדות על פירוק נשק.

בשנת 2006 קיבל לופז מנציב השלום הקולומביאני 12 רובים נוספים מסוג קלשניקוב אשר הוצאו משירות. אף רובים אלה יומרו לכלי אסקופטרה ובכוונת לופז לתיתם למוזיקאים בולטים בעולם, ביניהם שקירה, קרלוס סנטנה ופול מקרטני וכן לאישים פוליטיים בולטים.

## קישורים חיצוניים

## הערות שוליים

קטגוריה:גיטרה
אולימפיאדת קלגרי (1988)

**[[אולימפיאדת החורף]] ה-15** נערכה מ-13 בפברואר עד 28 בפברואר 1988 בעיר קלגרי, בפרובינציית אלברטה בקנדה. החל מאולימפיאדה זו נמשכים המשחקים 15 ימים כמו משחקי הקיץ. בעקבות הארכה זו גדל בשיעור ניכר מספר התחרויות כדי למלא את הזמן.

## אירועים בולטים
* איבון ואן חניפ מהולנד זכתה בשלוש מדליות זהב, בהחלקה מהירה ל-1500 מטר, ל-3000 מטר ול-5000 מטר.
* מתי ניקנן מפינלנד זכה בשלוש מדליות זהב בקפיצות סקי.
* באולימפיאדה הזו השתתפה לראשונה נבחרת המזחלות של ג'מייקה, אירוע שתפס את תשומת לב התקשורת ושימש בסיס רופף לסרט "ג'מייקה מתחת לאפס".

## מדליות

## קישורים חיצוניים

* 
* 

1988
קטגוריה:1988 בספורט
קלגרי
*
קטגוריה:1988 בקנדה
נתרן אצטט

**נתרן אצטט** (סודיום אצטט או סודיום אתאנואט) הוא מלח הנתרן של חומצה אצטית (חומצת חומץ). זהו חומר המופק בכמויות מסחריות למגוון רחב של שימושים.

## יישומים
סודיום אצטט משמש בתעשיית הטקסטיל לניטרול שפכי חומצה גופרתית, וכפוטורזיסט כאשר משתמשים בדיו מבוסס אנילין. סודיום אצטט משמש גם כמחמיץ בעיבוד כרום, ומסייע לעכב את תהליך הגיפור של כלורופן בייצור גומי סינתטי.

סודיום אצטט משמש כחומר משמר במוצרי מזון, בהם הוא מסומן בדרך כלל כ-E262, תחת השם "סודיום דיאצטט".
ממוזער|ימין|סודיום אצטט
סודיום אצטט הוא הבסיס המצומד של חומצה חלשה (חומצה אצטית), ולכן ניתן להשתמש בתמיסה של סודיום אצטט וחומצה אצטית כבופר, לשמירה על רמת חומציות קבועה יחסית. בופרים משמשים במגוון יישומים, בין השאר לתגובות ביוכימיות, הרגישות מאוד לרמת החומציות.
סודיום אצטט משמש גם בכריות חימום, למטרות שונות, ביניהן חימום מזון במנות קרב. גבישי סודיום אצטט טרי-הידראט (נקודת היתוך = 58 מעלות צלזיוס) מחוממים לכ-100 מעלות וניתכים. כאשר החומר מתקרר, מתקבלת תמיסה על-רוויה של סודיום אצטט במים.
שמאל|ממוזער|250px|כרית חימום המכילה תמיסה על-רוויה של סודיום אצטט

תמיסה זו מסוגלת לעבור קירור יתר לטמפרטורת החדר, הרבה מתחת לטמפרטורת הקיפאון הרגילה של החומר, ללא יצירת גבישים. בכריות החימום מותקנת דיסקת מתכת, והקשה עליה יוצרת מרכז התגרענות, המתחיל את תגובת ההתגבשות לסודיום אצטט טרי-הידראט גבישי. תהליך יצירת הגבישים הוא אקסותרמי (פולט אנרגיה), ולכן נפלט חום.

בחימום לכ 400°C החומר מתפרק, תוצרי הפירוק הם בעיקר מתאן, פחמן דו-חמצני,  נתרן חמצני (Na2O) ופחמן, פירוליזה בנוכחות נתרן הידרוקסיד נותנת מתאן ונתרן קרבונט

CH_3COONa + NaOH \rightarrow Na_2CO_3 +CH_4

## ייצור

סודיום אצטט זול לייצור, ולכן בדרך כלל נרכש מספקי כימיקלים, ולא מיוצר במעבדה. ניתן ליצרו במעבדה בקלות, על ידי תגובה בין חומצה אצטית לבסיס נתרן כלשהו, כמו סודיום קרבונט, נתרן הידרוקסידי, ועוד.

CH3–COOH + Na+[HCO3]– → CH3–COO– Na+ + H2O + CO2

זו התגובה המתרחשת בניסוי הביתי המוכר, בו מערבבים חומץ וסודה לשתייה. על ידי אידוי המים, ניתן לקבל תמיסה מרוכזת של סודיום אצטט, או גבישים יבשים.

## קישורים חיצוניים

* סרטון בנושא, באתר יוטיוב
## הערות שוליים

קטגוריה:תרכובות אורגניות
קטגוריה:בסיסים
קטגוריה:נתרן: תרכובות
קטגוריה:מווסתי חומציות
קטגוריה:תוספי מזון
Pin Ups

***Pin Ups*** הוא אלבום גרסאות כיסוי של הזמר דייוויד בואי.
זהו האלבום האחרון בתקופת "העכבישים ממאדים" ('The Spiders From Mars'), הלהקה שליוותה אותו לאורך "זיגי סטרארדסט".
Pin Ups נכנס למצעד האלבומים בבריטניה ב-3 בנובמבר 1973 ונשאר שם למשך 21 שבועות, בחלקם כשהוא במקום הראשון.
הוא נכנס שוב למצעד ב-30 באפריל 1983, הפעם למשך 15 שבועות, וביולי 1990 הוא נכנס שלישית למשך שבוע אחד.

גרסה לשיר "White Light/White Heat" (במקור של הוולווט אנדרגראונד) הוקלטה במהלך החזרות אך מעולם לא שוחררה.
בואי תרם את ההקלטה לאלבום Play Don't Worry של מיק רונסון.

האישה המופיעה על עטיפת האלבום היא דוגמנית-העל טוויגי.

בשנת 1993 הוציאה הלהקה Human Drama את אלבומה שנקרא אף הוא Pinups, המהווה מחווה למספר אמנים, ביניהם בואי. עטיפת הדיסק עוצבה בעקבות עטיפת Pin Ups המקורי.

## רשימת השירים

# "Rosalyn" (Jimmy Duncan, Bill Farley) – 2:27
# "Here Comes the Night" (Bert Berns) – 3:09
# "I Wish You Would" (Billy Boy Arnold) – 2:40
# "See Emily Play" (Syd Barrett) – 4:03
# "Everything's Alright" (Nickey Crouch, John Konrad, Simon Stavely, Stuart James, Keith Karlson) – 2:26
# "I Can't Explain" (Pete Townshend) – 2:07
# "Friday on My Mind" (George Young, Harry Vanda) – 3:18
# "Sorrow" (Bob Feldman, Jerry Goldstein, Richard Gottehrer) – 2:48
# "Don't Bring Me Down" (Johnnie Dee) – 2:01
# "Shapes of Things" (Paul Samwell-Smith, Jim McCarty, Keith Relf) – 2:47
# "Anyway, Anyhow, Anywhere" (Pete Townshend, Roger Daltrey) – 3:04
# "Where Have All the Good Times Gone" (Ray Davies) – 2:35

## Song notes
* "Rosalyn" – גרסת כיסוי לשיר של The Pretty Things
* "Here Comes the Night" – גרסת כיסוי לשיר של טם
* "I Wish You Would" – גרסת כיסוי לשיר של Billy Boy Arnold
* "See Emily Play" – גרסת כיסוי לשיר של פינק פלויד (1967)
* "Everything's Alright" – גרסת כיסוי לשיר של המוג'וס
* "I Can't Explain" – גרסת כיסוי לשיר של המי
* "Friday on My Mind" – גרסת כיסוי לשיר של The Easybeats
* "Sorrow" – גרסת כיסוי לשיר של The Merseys
* "Don't Bring Me Down" – גרסת כיסוי לשיר של The Pretty Things
* "Shapes of Things" – גרסת כיסוי לשיר של היארדבירדס
* "Anyway, Anyhow, Anywhere" – גרסת כיסוי לשיר של המי
* "Where Have All The Good Times Gone" – גרסת כיסוי לשיר של הקינקס
* "Growin' Up" – גרסת כיסוי לשיר של ברוס ספרינגסטין
* "Amsterdam" – גרסת כיסוי לשיר של ז'אק ברל

## משתתפים
* דייוויד בואי – קולות, גיטרה, סקסופון
* מיק רונסון – גיטרה, פסנתר, קולות
* טרוור בולדר – גיטרה בס
* אינסלי דנבר – תופים

## קישורים חיצוניים

קטגוריה:אלבומי דייוויד בואי
קטגוריה:אלבומים באנגלית
קטגוריה:אלבומים שהופקו על ידי דייוויד בואי
קטגוריה:אלבומים שהופקו על ידי קן סקוט
קטגוריה:אלבומים שהוקלטו באולפן ביתי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת EMI רקורדס
קטגוריה:אלבומי חברת RCA רקורדס
ליגת העל האנדורית

**ליגת העל האנדורית**, (בקטלאנית: **Lliga andorrana de futbol**, נקראת גם **Lliga Multisegur Assegurances** מטעמי חסות) היא הליגה הבכירה לכדורגל באנדורה.

הליגה נוסדה רשמית ב-1995, ולאחר מכן הכירה התאחדות הכדורגל האנדורית באליפות שהשיגה סנטה קולומה בעונה החובבנית שקדמה להקמת הליגה הרשמית.

## מבנה
הליגה בת עשר קבוצות כאשר יש שלושה משחקים בין כל שתי קבוצות, ישנם 27 מחזורים. שבסופם מוכתרת האלופה.

## הקבוצות
להלן הקבוצות המתחרות בליגת העל האנדורית בעונת 2025/2026

## אלופות הליגה
* קבוצה המסומנת ב**כתב מודגש** זכתה בגביע האנדורי באותה העונה והשלימה דאבל מקומי.

## אליפויות לפי קבוצות

## קישורים חיצוניים
* 

אנדורה
קטגוריה:אנדורה: כדורגל
ארתור אוונס

סר **ארתור ג'ון אוונס** (**Arthur John Evans**; 8 ביולי 1851 – 11 ביולי 1941) היה ארכאולוג בריטי הידוע בעיקר בזכות גילוי הארמון בקנוסוס שעל האי כרתים, משכנה של התרבות המינואית לה נתן את שמה.

## ביוגרפיה
אוונס נולד בנאש מילס שבהרטפורדשייר, אנגליה, בנם הבכור של הרייט-אן לבית דיקינסון וג'והן אוונס, בני דודים ממשפחות משכילות. את השכלתו רכש בבית הספר הארו, במכללת ברייזנוז של אוניברסיטת אוקספורד  ובאוניברסיטת גטינגן. בין השנים 1884 ו-1908 כיהן כאוצר מוזיאון אשמוליאן באוקספורד. ב-1909 היה לפרופסור לארכאולוגיה פרה-היסטורית באוניברסיטת אוקספורד.

## גילוי התרבות המינואית
קיומו של האתר בקנוסוס (בסמוך להרקליון), היה ידוע עוד קודם לחפירות של אוונס. מילוס קלוקיירינוס חפר בו החל משנת 1878, אולם לא חשף את כולו, בגלל קשיים שהערימו השלטונות הטורקים. אוונס, שהגיע לאי לראשונה ב-1894, בעקבות עניינו בכתב על חותמים ומטבעות עתיקים, רכש את שטח האתר ב-1900, לאחר שזכה האי לעצמאות מדינית. שלוש שנים קודם לכן, העלה את ההשערה לפיה מקורותיה של התרבות המיקנית הוא בכרתים.

אוונס חפר בקנוסוס במשך כשלושה עשורים, אולם כבר לאחר שנים בודדות נחשף הארמון העתיק בכל גודלו והדרו. ברור היה מהפאר והעושר שמצא, כי היה הארמון מרכז פוליטי ותרבותי של חברה מפותחת. המבנה הסבוך של חדרי הארמון הזכיר לאוונס את הלבירינת המיתולוגי של המלך מינוס, ועל כן קרא את שמה של התרבות שגילה **מינואית**.

בין הממצאים הרבים בארמון, התגלו 3,000 חרסים כתובים בכתב עתיק. אוונס סיווג ותיעד אותם, מחולקים לפי שלושה כתבים מובחנים: ליניארי א', ליניארי ב' וכתב שלישי, הירוגליפי (כלומר ציורי). מאמציו של אוונס לפענח את הכתבים שחשף לא עלו יפה. מי שפענחו לבסוף, בראשית שנות החמישים, את ליניארי ב', והראו כי הוא צורה מוקדמת של כתב יווני, היו צמד המלומדים האנגלים מייקל ונטריס וג'ון צ'דוויק . הדעה המקובלת במחקר היא שהתרבות המינואית הקדומה כתבה ליניארי א' (שטרם פוענח במלואו), ואילו ליניארי ב' הובא לקנוסוס עם הכיבוש המיקני.

בשנים 1921–1935, במקביל להמשך החפירות, פרסם ארבעה כרכים של ממצאי החפירה בארמון. בחיבור נפרד בן שני כרכים, תיאר את הכתב המינואי.

ב-1911 הוענק לאוונס תואר "אביר" מסדר האימפריה הבריטית על שירותיו לארכאולוגיה.

ב-1936 זכה במדליית קופלי על עבודתו בכרתים ובמיוחד על תרומתו לחקר התרבות המינואית.

## קישורים חיצוניים

* ארתור אוונס, ביוגרפיה קצרה באתר אוניברסיטת מינסוטה
* 
* 

קטגוריה:ארכאולוגים בריטים
קטגוריה:זוכי מדליית קופלי
קטגוריה:התרבות המינואית
קטגוריה:בוגרי בית הספר הארו
קטגוריה:בריטים שנולדו ב-1851
קטגוריה:בריטים שנפטרו ב-1941
נמל התעופה הבין-לאומי אנקרה אסנבואה

**נמל התעופה הבין-לאומי אנקרה אסנבואה** (בטורקית: **Ankara Esenboğa Uluslararası Havalimanı**) ממוקם סמוך לכפר אנסבואה במרחק של 28 ק"מ מצפון-מזרח למרכזה של העיר אנקרה בטורקיה.

בנמל שני מסלולי אספלט מקבילים באורך של 3,750 מטר, האחד ברוחב של 60 מטר והאחר ברוחב של 45 מטר.

נמל התעופה החל לפעול ב-1955, וב-2006 נחנך בו טרמינל חדש שהוקם ומתופעל מאז בידי חברת TAV Esenboğa Investment Construction & Operations Co בשיטת בנה-הפעל-העבר (BOT).

הטרמינל החדש משלב מסוף בין-לאומי בחלקו המערבי ופנימי בחלקו המזרחי, שטחו 182,000 מ"ר, והוא מסוגל לטפל ב-10,000,000 נוסעים בשנה. המבנה כולל 18 שרוולי גישה למטוסים, ובסמוך לו הוקם מבנה בן מספר קומות המסוגל לקלוט 4,336 כלי רכב.

רוב פעילות הנמל היא בתחום טיסות הפנים, ובשל מיקומה של העיר במרכז המדינה, הוא נחשב כנקודה העיקרית להחלפת טיסות פנים במדינה. בשנת 2007 עברו בנמל 3,609,122 נוסעים בטיסות פנים, לעומת 1,349,006 נוסעים בטיסות בין-לאומיות.

## סטטיסטיקה
### סטטיסטיקת נוסעים

### סטטיסטיקת טיסות

## קישורים חיצוניים

* 

* הנמל באתר רשות שדות התעופה הטורקית
* אתר Havaş המפעילה את שירות התחבורה הציבורית אל הנמל
* 

## הערות שוליים

קטגוריה:אנקרה
אנקרה
קטגוריה:מיזמי שותפות ציבורית-פרטית
כתובת (קבוצת משוררים)

**כתובת** היא קבוצה ספרותית המונה שישה משוררים ועורכים ירושלמים, אשר שמה לה למטרה לעודד, לפתח ולהשריש את השירה בירושלים, כחלק מיעד של פיתוח מרכז ירושלים כמוקד תרבות איכותי.

## רקע
הקבוצה נוסדה בשנת 2002 על ידי שישה משוררים ירושלמיים, כולם בוגרי סדנאות כתיבת שירה: גלעד מאירי, שי דותן, גיל אלרואי, אריאל זינדר, יאיר אלדן וליאור שטרנברג. בשלב מאוחר יותר של פעילות הקבוצה פרשו ממנה המשוררים יאיר אלדן וגיל אלרואי ואילו המשוררת דורית ויסמן, הסופר יובל יבנה והעורכת נועה שקרג'י הצטרפו לקבוצה. יבנה פרש מהקבוצה בשנת 2007. כיום (2011) הקבוצה מונה את המשוררים והעורכים שי דותן, דורית ויסמן, אריאל זינדר, גלעד מאירי, ליאור שטרנברג ונועה שקרג'י.

בשונה מקבוצות ספרותיות אחרות, "כתובת" לא התאגדה סביב זרם פואטי מסוים, חברי הקבוצה בעלי פואטיקות שונות, החל מהלירי וכלה באוונגרד. כל חברי הקבוצה פרסמו ספרי שירה, תרגום ועיון. כל חמשת המשוררים הם זוכי פרסים, ששיריהם, מאמריהם ותרגומיהם התפרסמו בכתבי עת ספרותיים שונים. "כתובת" בעלת אפיון חברתי-קהילתי בולט: היא מפעילה פרויקט סדנאות כתיבה לאוכלוסיות מיוחדות ברחבי ישראל ופעילותה מוצעת לקהל הרחב ללא תשלום.

### פעילויות
הקבוצה מפעילה אשכול של פעילויות הקשורות בשירה, וכן אתר אינטרנט. בין הפעילויות: ערבי קריאת שירה ומוזיקה, סדנאות לכתיבת שירה, מפגשים עם משוררים ופסטיבל השירה הירושלמי "מטר על מטר - פסטיבל ירושלים לשירה".

#### כתובת (ספר)
בשנת 2008 פרסמה הקבוצה יצירה משותפת, ספר הנקרא "כתובת", שיצא לאור בהוצאת אבן חושן והוא מאגד בתוכו יצירות של כל חברי הקבוצה, שנכתבו במיוחד עבור הספר בפרק זמן מסוים.

#### מקום לשירה
בשנת 2002, "כתובת" הקימה את "מקום לשירה" - גוף ספרותי הפועל במסגרת מינהל קהילתי לב העיר, מתנ"ס השוכן בשכונת נחלאות בירושלים.

#### בית הספר לאמנויות המילה
בשנת 2015, "כתובת" הקימה בירושלים את "בית הספר לאמנויות המילה" - מוסד ללימודי כתיבה ואמנות המילה, המנוהל בידי ד"ר גלעד מאירי ונועה שקרג'י. במסגרת בית הספר נלמדים שירה, פרוזה, מחזאות, תסריטאות, ספרות ילדים, תרגום ופזמונאות. תוכניות הלימודים בבית הספר היא תוכנית דו-שנתית והלימודים בה מוכרים לטובת ניקוד אקדמי מהאוניברסיטה הפתוחה.

## קישורים חיצוניים
* אתר האינטרנט של "מקום לשירה"
* אתר בית הספר לאמנויות המילה
* אלי הירש, על "כתובת - הספר", ידיעות אחרונות, 15 באוגוסט 2008
* 
* אלי הירש, על כתובת 1, ידיעות אחרונות, 31 ביולי 2009
* אלי הירש, על כתובת 2, ידיעות אחרונות, 7 במאי 2010

## הערות שוליים

קטגוריה:שירה עברית
קטגוריה:ירושלים: תרבות
הפועל הצעיר (עיתון)

**הפועל הצעיר** היה עיתון ארץ ישראלי, שנוסד על ידי מפלגת הפועל הצעיר בשנת 1907 ונסגר ב-1970. 
## היסטוריה
עורכו הראשון של העיתון (עד שנת 1922) היה יוסף אהרונוביץ' ולאחר מכן יצחק לופבן. לאחר פטירתו בשנת 1948 ערך אותו ישראל כהן, עד צאתו לגמלאות בשנת 1970. על-אף שיצא במסגרת מפלגתית, היה העיתון "רך" מבחינה אידאולוגית ולא דוגמטי וכופה את האידאולוגיה על התכנים. בראשיתו ראה "הפועל הצעיר" את טיפוח הספרות העברית כאחת ממטרותיו ובין הסופרים שפרסמו בו מפרי עטם נמנו ש"י עגנון, ר' בנימין, אז"ר, אברהם שמואל שטיין (א"ש שטיין), דוד שמעוני (שמעונוביץ'), יצחק וילקנסקי ומשה סמילנסקי, אשר ברש ויוסף חיים ברנר (שהיה, באופן יוצא דופן, גם חבר מערכת העיתון המתחרה, האחדות, של פועלי ציון). עגנון הזכיר את העיתון מספר פעמים בספרו "תמול שלשום".

הופעתו של "הפועל הצעיר" הופסקה באוקטובר 1915 וחודשה רק בסוף 1918, אחרי סיום מלחמת העולם ה-I. בידיעה בעיתון "חדשות מהארץ" ("הארץ") דצמבר 1918 נכתב: "הנני בא רק להכריז בפני קוראי "החדשות מהארץ" על הופעתו מחדש של אחד האורגנים הכי חשובים שיצאו לאור עד עתה בארץ וכל חובבי הספרות והחיים החדשים יקבלו הודעה זו בברכה ובשמחה." 

עם האיחוד בין מפלגת אחדות העבודה ומפלגת הפועל הצעיר בשנת 1930 והקמת המפלגה המאוחדת מפא"י, הפך העיתון, שיצא במתכונת שבועית, להיות הביטאון הרשמי של מפא"י ביישוב ובשנות המדינה הראשונות. למרות היותו עיתון רשמי של המפלגה הובעו בו, בעידודו של עורכו לופבן, דעות אופוזיציוניות לקו המרכזי של המפלגה. בעיתון התפרסמו מאמרים מאת אנשי ברית שלום וכותבים אחרים שניגחו את הקו המרכזי האקטיביסטי של מפא"י ואת ראשיה.

בבואו לסכם 40 שנות הופעת "הפועל הצעיר" כתב לופבן, עורכו:

בקיץ 1970 מונה לעיתון מפרק, לאחר שצבר הפסדים כבדים. נעשו ניסיונות למכור אותו ללא הצלחה והוא נסגר.

## קישורים חיצוניים
* הפועל הצעיר באתר הספרייה הלאומית
* הפועל הצעיר באתר עיתונות יהודית היסטורית - גרסה בת חיפוש בכל טקסט העיתון
* 
*
* מאיר חזן, 'פובליציסט, מנפץ חלונות: יצחק לופבן עורך הפועל הצעיר', בתוך **קשר** 36 (2007), עמ' 70–82
*עוזי אלידע, העולם בצהוב : לידת עיתונות ההמון הארץ-ישראלית 1884–1914, ת"א, הוצאת אוניברסיטת ת"א. 2015.

## הערות שוליים

קטגוריה:עיתונות בעברית
קטגוריה:כתבי עת ספרותיים
קטגוריה:תקופת התחייה
קטגוריה:ציונות סוציאליסטית
קטגוריה:ישראל: שבועונים
קטגוריה:העלייה השנייה
קטגוריה:עיתונות מפלגתית סוציאליסטית בישראל
קטגוריה:עיתונים וכתבי עת ציונים
רוברט ברנס

**רוברט ברנס** (נכתב גם **ברנז**; אנגלית וסקוטית: **Robert Burns**; 25 בינואר 1759 – 21 ביולי 1796) היה משורר ופזמונאי סקוטי, מחלוצי התנועה הרומנטית. כתב בשפות אנגלית וסקוטית ולעיתים בשילוב של שתיהן. השפעתו נודעה הן במולדתו סקוטלנד והן מחוצה לה. בסקוטלנד הוא נחשב למשורר הלאומי ויום הולדתו הוא מעין חג לאומי סקוטי - Burns supper, אשר מצוין במפגשים בהם מוקראות יצירותיו ומוגשים מאכלים סקוטיים לאומיים.

בנוסף לכתיבה מקורית עסק ברנס גם באיסוף ורישום של יצירות סקוטיות עממיות. אחד משיריו הידועים, Auld Lang Syne ("לפני זמן רב"), המבוסס על שיר סקוטי עממי על ידידות, הפך לשיר המסורתי של Hogmanay, חגיגת ראש השנה האזרחית של סקוטלנד. שיר אחר, *Scots Wha Hae* (כתיב סקוטי ל-Scots Who Have, "הסקוטים אשר להם"), המבוסס על נאום של רוברט הראשון, מלך סקוטלנד, היה המנון לאומי בלתי רשמי של סקוטלנד במאה ה-19, וכיום הוא משמש בתור ההמנון של המפלגה הסקוטית הלאומית (Scottish National Party).

## ביוגרפיה
ברנס נולד בכפר אלוואי (Alloway) באזור איירשייר (Ayrshire) בסקוטלנד. אביו, ויליאם ברנס (William Burnes), ואימו, אגנס בראון (Agnes Broun), התפרנסו מעבודה בחוות ששכרו. 

ברנס קיבל חינוך פורמלי בבית ספר, אך אביו, שהיה משכיל למרות עוניו, לימד אותו מדעים שונים; כמו כן קיבל שיעורי מתמטיקה, לטינית וצרפתית ממורה פרטי בשם ג'ון מרדוק (John Murdoch).

בגיל 21 עבר ברנס לעיירה הסמוכה אירווין (Irvine) ועבד שם בחנות פשתן, אך במהלך חגיגות שנה אזרחית חדשה החנות נשרפה והוא נאלץ לשוב אל משפחתו בחווה.

ברנס ניהל פרשיות אהבים עם נשים רבות. ילדו הראשון נולד ממשרתת של אימו ב-1785. ב-1786 נולדו לו תאומים מג'ין ארמור (Jean Armour), שאיתה התחתן ב-1788. היא ילדה לו בסך הכול תשעה ילדים, מתוכם רק שלושה הגיעו לבגרות.

ב-1786 פרסם את ספרו הראשון "שירים, בעיקר בניב הסקוטי" (*Poems, Chiefly in the Scottish dialect*), הידוע גם בשם "מהדורת קילמרנוק" (*Kilmarnock volume*). הספר זכה להצלחה ויצא לאור גם בלונדון וכן באירלנד ובארצות הברית. הספר כלל כמה מהשירים הידועים של ברנס - *The Twa Dogs*, *To a Mouse* ו-*To a Mountain Daisy*.

ב-1787 הוא חבר לג'יימס ג'ונסון (James Johnson) לחיבור "המוזיאון המוזיקלי הסקוטי" (*Scots Musical Museum*), ספר בחמישה כרכים המאגד שירי עם סקוטיים. הכרך האחרון יצא בשנת 1804, לאחר מותו של ברנס.

מ-1791, במקביל לעבודתו הספרותית, הוא עבד כפקיד מכס.

## ראו גם
* המשורר הנודד
* נאורות סקוטית

## קישורים חיצוניים

* 
* מאמר על רוברט ברנס וחגיגות הברנס סאפר
* 
* 
* 
* 
* 
* 
* 

קטגוריה:משוררים סקוטים
קטגוריה:אמני הרומנטיקה
קטגוריה:פולקלוריסטים
קטגוריה:בריטים חברי הבונים החופשיים
קטגוריה:הנאורות הסקוטית
קטגוריה:אישים שהונצחו על בולי ברית המועצות
קטגוריה:בריטים שנולדו ב-1759
קטגוריה:בריטים שנפטרו ב-1796
אליפות אירופה בכדורסל 1935

**אליפות אירופה בכדורסל 1935**, המכונה גם **[[יורובאסקט]] 1935**, הייתה האליפות האזורית הראשונה שאורגנה על ידי פיב"א. התחרות אורגנה כהכנה לטורניר הכדורסל האולימפי הראשון בברלין 1936. בזמן זה היו רשומות רק 11 נבחרות אירופיות בפיב"א, ועשר מהן השתתפו בתחרות. האליפות נערכה בז'נבה שבשווייץ במאי 1935, והזוכה בה הייתה .

## דירוג סופי

## משחק העפלה
זמן קצר לפני התחרות נרשמה נבחרת חדשה בפיב"א, . פיב"א החליטה לא לחרוג מעשר נבחרות בטורניר, ולכן נאלצה להכריז על משחק העפלה לאליפות בין פורטוגל ל. המשחק נערך במדריד וספרד ניצחה את פורטוגל 33–12.

## תוצאות
### שלב מוקדם
השלב המוקדם שוחק בשיטת הנוקאאוט, כשהמפסידות הולכות למשחקי דירוג. שלוש מחמש המנצחות עלו ישירות לחצי הגמר, כשהשתיים האחרות ( ו) שיחקו משחק נוסף בו המנצחת עלתה לחצי הגמר והמפסידה עברה למשחקי הדירוג.

### משחקי הדירוג

### משחק הגמר

## קישורים חיצוניים

* האליפות, באתר פיב"א
* אליפות אירופה 1935 באתר פיב"א אירופה
* תיאור משחק הגמר
* נתונים מאתר linguasport

קטגוריה:אליפויות אירופה בכדורסל
קטגוריה:1935 בספורט
קטגוריה:ז'נבה: ספורט
קטגוריה:תחרויות כדורסל בשווייץ
T-26

**T-26** היה טנק סובייטי קל שיוצר בשנות ה-30 של המאה ה-20. טנק זה פותח על בסיסו של טנק בריטי "ויקרס 6 טון".

ה-T-26 היה בין הטנקים הראשונים שיוצרו באופן המוני בברית המועצות - בסך הכול כ-12,000 יחידות יוצרו בשנים 1931–1941. הטנק יוצר ב-4 דגמים עיקריים: טנק בעל שני צריחים, טנק בעל צריח בודד, טנק - להביור ושולה מוקשים. טנקי T-26 שירתו במספר צבאות העולם עד לאמצע שנות ה-50. הטנק שירת במסגרת מלחמת האזרחים בספרד, והניסיון שנצבר בשימוש בטנק במהלך המלחמה השפיע רבות על הדוקטרינה הסובייטית של לחימת טנקים בסוף שנות השלושים. לטנק היה תפקיד מרכזי בצבא האדום ב-1941.

## קישורים חיצוניים

קטגוריה:קצרמר ברית המועצות
קטגוריה:ערכים שבהם תבנית בריטניקה אינה מתאימה
קטגוריה:טנקים רוסיים
קטגוריה:טנקים סובייטיים במלחמת העולם השנייה
קטגוריה:טנקים קלים
יזהר הירשפלד

**יזהר הירשפלד** (1950 - 16 בנובמבר 2006) היה אחד מן הארכאולוגים הבולטים בישראל, ערך חפירות באתרים ארכאולוגיים מרכזיים בארץ, כיהן כפרופסור במכון לארכאולוגיה של האוניברסיטה העברית בירושלים, ונחשב מומחה בינלאומי לתולדות האיסיים ומנזרי מדבר יהודה.

## תולדות חייו
הירשפלד נולד בקיבוץ בית קשת שבגליל התחתון, וגדל בקריית טבעון ובאשקלון. למד במכון לארכאולוגיה של האוניברסיטה העברית, ובשנת 1987 קיבל תואר דוקטור. החל משנת 1989 שימש כמרצה במכון וארכאולוג חופר. בשנת 1998 קיבל מעמד של פרופסור מן המנין במכון. פרסם עשרות מאמרים וספרים.

בשנות ה-2000 ניהל את החפירות בטבריה העתיקה ובעין גדי. הירשפלד נפטר ממחלה בשנת 2006.

## קומראן והאיסיים
הירשפלד היה מן הבולטים בארכאולוגים שעסקו בקומראן ובאיסיים. דעתו המהפכנית הייתה שקומראן אינו אתר כיתתי של האיסיים, אלא מדובר בבית חווה חקלאית יהודאית בעלת מגדל. למסקנתו זו הגיע בעקבות החפירות שניהל ברמת הנדיב, בחירבת עלק, ובה חשף בית חווה כזה מן התקופה ההרודיאנית. את האתר הכיתתי המוזכר בדברי הרומאי פליניוס הזקן הוא הציע לזהות בתאים קטנים ומבודדים מעל עין גדי, תאים אותם חפר בשנותיו האחרונות.

## האתרים שחפר
* בית המרחץ של חמת גדר
* חירבת א-דיר, מנזר במדבר יהודה
* רמת הנדיב - חורבת עלק וחורבת עקב
* טבריה - העיר העתיקה והר ברניקי
* עין גדי (שמורה) - בית הכנסת וכן תאים במעלה ההר
* מנזר דיר קלעה סמוך ליישוב פדואל במערב השומרון
* סקר בתי מגורים בהר חברון
* סקר מפת הרודיון
* סקר מנזרים במדבר יהודה
* סקר שבטה
* סקר דרכי הבשמים של הנבטים בנגב
* סקר מנזרים באזור עזה

## מבין ספריו
***הכמיהה אל המדבר**, הוצאת ידיעות אחרונות.
***המדבר של העיר הקדושה**, הוצאת יד בן צבי.
***בית המגורים הארץ ישראלי**, הוצאת בן צבי.
בנוסף לספריו פרסם עשרות מאמרים בכתבי עת רבים בארץ ובעולם.

## קישורים חיצוניים

* 
* 
* 

## הערות שוליים

קטגוריה:סגל האוניברסיטה העברית בירושלים: ארכאולוגיה והמזרח הקרוב הקדום
קטגוריה:בעלי תואר דוקטור מהאוניברסיטה העברית בירושלים
קטגוריה:ארכאולוגים ישראלים
קטגוריה:חוקרי ארץ ישראל
קטגוריה:ישראלים שנולדו ב-1950
קטגוריה:ישראלים שנפטרו ב-2006
מחוז מרשל (טנסי)

שמאל|ממוזער|250px|מיקום מחוז מרשל במדינת טנסי
**מחוז מרשל** הוא מחוז במרכז מדינת טנסי שבארצות הברית אשר הוקם בשנת 1836. שטחו של המחוז הוא 974 קמ"ר ובירתו היא העיירה לואיסבורג. נכון לשנת 2010, אוכלוסיית המחוז מונה 30,617.

## דמוגרפיה במחוז
* צפיפות: 28 איש לקמ"ר
* המרקם הגזעי של המחוז הוא 89.42% לבנים, 7.77% אפרו-אמריקאים, 0.25% אינדיאנים, 0.31% אסיה, 0.01% איים פסיפיים, 1.46% מגזעים אחרים, ו 0.77% משני גזעים או יותר. 2.87% מהאוכלוסייה היו היספניים או לטיניים כלשהו.
* 25.60% מתחת לגיל 18, 8.70% לעומת 18 עד 24, 29.90% לעומת 25 עד 44, 23.20% לעומת 45 כדי 64, ו 12.60% שהיו 65 שנים ומעלה. הגיל החציוני היה 36 שנים. על כל 100 נשים היו 95.40 זכרים. לכל גיל 100 נשים 18 ומעלה, היו 92.90 זכרים.
* ההכנסה החציונית למשק בית במחוז הייתה 38,457 $, ואת ההכנסה החציונית למשפחה היה 45,731 $. זכרים היו בעלי הכנסה חציונית של 31,876 $ לעומת 22,362 $ עבור נקבות. ההכנסה לנפש של המחוז הייתה 17,749 $. בנוגע 7.30% מהמשפחות ו 10.00% מהאוכלוסייה היו מתחת לקו העוני, כולל 10.80% של אלה מתחת לגיל 18 ו 13.10% מאלו גיל 65 או מעל.

## קישורים חיצוניים

* 

קטגוריה:טנסי: מחוזות
מיוטוניה קונגניטה

**מיוטוניה קונגניטה** (**Myotonia congenita**) היא מחלה גנטית של מערכת העצבים, הגורמת לעיכוב בהרפיה של שרירי השלד (השרירים המשמשים לתנועה רצונית). הסימפטום העיקרי של המחלה הוא קשיון שרירים, שעלול להגיע עד לכדי שיתוק. מקור המחלה הוא מוטציה גנטית תורשתית, המשפיעה על תעלות הכלור שבשרירים. המחלה מופיעה באדם וביונקים אחרים, אשר המפורסמת שבהם היא העז המתעלפת.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מחלות מצמת עצב ושריר ומחלות שרירים
קרלומן הראשון

**קרלומן הראשון** (או **שארלומן** 751 – 771) היה מלך פרנקי מ-768 עד 771. הוא היה בנו של פפין השלישי.

יחד עם אחיו, קרל (שבעתיד יהיה ידוע כקרל הגדול), נמשח קרלומן למלך על ידי האפיפיור סטפנוס השני ב-754. לאחר מותו של פפין ב-768, חילקו קרלומן וקרל את הממלכה ביניהם, כאשר קרלומן מלך בחלק המזרחי, אוסטרזיה. בין האחים שרר מתח ניכר, וייתכן שזו הייתה הסיבה לכך שלאחר מותו של קרלומן נמלטה אשתו גרברז' עם בניו לארמונו של דסידריוס , מלכה האחרון של הממלכה הלומברדית. מפני שחלק מהמקורות מציינים כי דסידריוס היה בכלל אביה של גרברז', קשה לשפוט את טיב המתח בין האחים. סיפורים אחרים טוענים כי קרל הגדול נדהם מבריחתה של גרברז' ולא הבין למה עשתה זאת. בעת מותו של קרלומן, סופחה ממלכתו לזו של אחיו, שחילקה בין בניו.
שמאל|300px|ממוזער|מטבע דינר שהוטבע על ידי קרלומן הראשון

## קישורים חיצוניים

* 
* 

קטגוריה:השושלת הקרולינגית
קטגוריה:מלכים פרנקים
קטגוריה:מלכים מהמאה ה-8
קטגוריה:ילידי 751
קטגוריה:נפטרים ב-771
סמל אוקלהומה

**ה[[חותם]] הגדול של מדינת אוקלהומה** או **[[סמל]] [[מדינות ארצות הברית|מדינת]] [[אוקלהומה]]** (באנגלית: ** Great Seal of the State of Oklahoma**) משמש כסמלה הרשמי של מדינת אוקלהומה שבארצות הברית. בנוסף, מופיע הסמל על דגלו של מושל המדינה.
הסמל נבחר בשנת 1905 במהלך האספה החוקתית של מדינת סקוייה  - מדינה שהוצע להקים בשטחי הטריטוריה האינדיאנית שבמזרח אוקלהומה של ימינו.

## מבנה הסמל
הסמל מורכב מכוכב מחומש שבמרכזו סמלה המקורי של טריטוריית אוקלהומה, המכיל את המוטו "Labor Omnia Vincit" (בלטינית: "העבודה מנצחת את הכול"). הדמות המרכזית בסמל הטריטוריה היא קולומביה, המסמלת את מעמדה של אוקלהומה כמדינה חברה באיחוד ואת הצדק, מוקפת בדמותם של חקלאי חלוץ אמריקאי מימינה ואינדיאני משמאלה הלוחצים יד אחד עם השני מתחת למאזני הצדק. שניהם מסמלים יחד את הצדק הקיים בין הגזעים האנגלו-סקסים והאינדיאניים באוקלהומה וגם מצידו של הממשל הפדרלי. מתחת לשלישייה מופיעה קרן השפע וענף זית המסמל שלום, ומאחוריהם זורחת שמש המסמלת את התרבות והקידמה.

על כל אחד מקצוות הכוכב סמל של אחד מחמשת השבטים האינדיאנים שהתגוררו באזור אוקלהומה, המכונים גם "חמשת השבטים המתורבתים": צ'רוקי, צ'יקאסו, צ'וקטאוו, קריק וסמינול. משמעות הסמלים לפי סדר השעון:

סביב הכוכב 45 כוכבים קטנים לבנים על רקע כחול. כוכבים אלה מסמלים את 45 מדינות ארצות הברית אשר קדמו להצטרפותה של אוקלהומה כמדינה. הכוכב המחומש המרכזי בסמל מהווה למעשה הכוכב ה-46 בסמל, ובכך מסמל את מעמדה של אוקלהומה כמדינה ה-46 באיחוד.

## ראו גם

* דגל אוקלהומה

## קישורים חיצוניים

קטגוריה:אוקלהומה: סמלים
אוקלהומה
סמל אורגון

**סמל מדינת אורגון** (באנגלית: **Seal of the State of Oregon**), או **החותם של מדינת אורגון** (באנגלית: **Oregon State Seal**) הוא הסמל הרשמי של מדינת אורגון בארצות הברית. הוא עוצב על ידי הארווי גורדון ב-1857, שנתיים לפני הצטרפותה של אורגון לארצות הברית ב-1859. הסמל מופיע על צידו הקדמי של דגל מדינת אורגון.

## עיצוב
הסמל עגול, בטבעת החיצונית רשום שמה של המדינה באנגלית: "State of Oregon" ושנת הצטרפותה לארצות הברית, 1859. במעגל הפנימי מופיע עיטם לבן-ראש, הציפור הלאומית של ארצות הברית, הניצב על גבי מגן המציג תמונת נוף של הרים והאוקיינוס השקט ובה מרכיבים רבים:
* אייל קנדי, שמייצג את עדרי האיילים הגדולים שנמצאו בשטחה.
* עגלה הנמשכת על ידי שני שוורים, המזכירה את הקמת המדינה במסגרת התפשטות ארצות הברית מערבה בהתאם לאמונת הייעוד הגלוי.
* באוקיינוס השקט מפליגות שתי אוניות: אוניית מלחמה של הצי המלכותי הבריטי שמתרחקת מהחוף ואוניית קיטור אמריקאית שמתקרבת לחוף. החלפת הספינות מסמל את סיום השלטון הבריטי באורגון.
ההרים והאוקיינוס השקט שמופיעים ברקע הסמל, מייצגים את הגאוגרפיה ההררית של המדינה הסמוכה לחוף. מתחת לתמונת הנוף מופיע הכיתוב באנגלית "The Union", שמשמעותו "האיחוד", ומתחתיו ציור המייצג אלומת קש, מחרשה ומכוש המסמלים את החקלאות במדינה.

את המגן מקיפים 33 כוכבים מחמושים המסמלים את מעמדה של אורגון כמדינה ה-33 באיחוד.

## היסטוריה
קודם להצטרפותה של המדינה לארצות הברית, שלטה בטריטוריה ממשלה מחוזית שסמלה, שכונה "סמל הסלמון", היה סמל עגול שהציג שלוש אלומות קש ודג סלמון מתחת לכיתוב "Oregon", שם המדינה באנגלית. דג הסלמון סימל את תעשיית הדיג הענפה בטריטוריה והקש סימל את החקלאות. הסמל הוחלף עם הכרזת אורגון כטריטוריה רשמית של ארצות הברית ב-1849.

הסמל הטריטוראלי של אורגון אומץ מיד עם הכרזת הטריטוריה ב-1849. הסמל היה עגול, בטבעת החיצונית רשום שמה שמו של הסמל וחמישה כוכבים מחומשים בתחתיתו.
במרכז הסמל היה מגן שהציג ספינה שטה באוקיינוס, המייצגת מסחר, ומתחתיה תמונת נוף של הרים ומחרשה. במגן תמכו נשר מימין ויליד אמריקאי משמאל. מעל המגן היה ציור של בונה המסמל את תעשיית הפרוות שהייתה התעשייה המרכזית בהיסטוריה המוקדמת של המדינה.

ב-1857 נפגשה הוועדה המכוננת של אורגון, וקבעה את סמל המדינה שיכנס לשימוש מיד עם הכרזתה של אורגון כמדינה. הסמל שעוצב על ידי הארווי גורדון אומץ על ידי הוועדה, שהוסיפה לו את ציור האייל. השימוש נכנס לתוקף עם הכרזתה של אורגון כמדינה ב-14 בפברואר 1859.


קובץ:Oregon Provisional Government Seal.png|סמל הממשלה המחוזית של אורגון, 1843–1849
קובץ:Oregon-Territory-seal.tif|סמל טריטורית אורגון, 1849–1857


## ראו גם

* דגל אורגון

## קישורים חיצוניים
* 

אורגון
קטגוריה:אורגון: סמלים
קטגוריה:עיט בתרבות
ליגת העל הספרדית בכדורסל

[250px|שמאל|ממוזער|[סמלילה הקודם של הליגה]]
**ליגת ה-ACB** (ראשי תיבות של איגוד מועדוני הכדורסל) היא ליגת הכדורסל הבכירה בספרד. הליגה נוסדה בשנת 1956 בשם Liga Nacional (הליגה הלאומית) והחל משנת 1983 היא ידועה בשמה הנוכחי. במהלך שנות קיומה גרפה את רוב תוארי האליפות קבוצת ריאל מדריד עם 38 זכיות, כאשר במקום השני, הרחק אחריה, נמצאת ברצלונה שזכתה 20 פעמים.

הליגה משחקת על פי חוקי הכדורסל של פיב"א ונחשבת לליגת הכדורסל הטובה באירופה. במהלך העונה הסדירה כל קבוצה משחקת פעמיים נגד כל קבוצה אחרת בבית ובחוץ. 8 הקבוצות המסיימות ראשונות עולות לסדרות פלייאוף של הטוב משלושה משחקים כאשר בסופן מתקיימת סדרת גמר של הטוב מחמישה שבסופה מוכתרת האלופה.

## היסטורית אליפויות

## טבלת זכיות

## קבוצות הליגה בעונת 2025/2026

## קישורים חיצוניים

* 

## הערות שוליים

ספרד
קטגוריה:תחרויות כדורסל בספרד
מדריך נוער (צה"ל)

**מפקד נוער** (ראשי תיבות: מד"ן) הוא תפקיד צבאי בחיל החינוך והנוער.

מפקדי הנוער כפופים למערך אכ"א (אגף כוח אדם). תפקיד מפקדי הנוער נוצר מתוך הצורך להכין את בני הנוער המועמדים לשירות ביטחון (מלש"בים) לגיוס לצה"ל.

ישנם שני סוגים של מדריכי נוער: מדריכי נוער מרחב ומפקדי נוער. שני סוגי מדריכי הנוער מעבירים מערכי שיעור שמטרתם הכנת הנוער לשירות בצה"ל, אך בעוד מפקדי הנוער פוגשים את בני הנוער לתקופה קצובה, במהלך הגדנ"ע, מדריכי נוער המרחב פוגשים את המועמדים לשירות ביטחון בבתי הספר ובמסגרות נוער אחרות ומלווים אותך לאורך תקופת המיונים לתפקידים שונים בצבא.

תפקיד מפקדי הנוער הוא להפחית את חששותיהם של המועמדים לשירות ביטחון לקראת הצבא ואת ההלם הראשוני כאשר הם מגיעים אליו, להבהיר לנוער את משמעות חוק שירות ביטחון, ולעודד צעירים לשאוף ל"שירות משמעותי" (בדרך כלל נרמז ששירות קרבי "משמעותי" יותר משירות תומך לחימה או שירות עורפי).

## מד״ן חינוך
שירותם של מדריכי נוער המרחב מתבצע במסגרות חינוכיות שונות: בתי ספר תיכוניים מסוימים, בעיקר אלו הכפופים למשרד העבודה ("תיכונים מקצועיים"), אך גם במסגרות חינוכיות שרוב חניכיהן עולים חדשים, בבתי ספר "מפתן", במועדוניות נוער, ועוד. בבתי הספר מעבירים מדריכי הנוער שיעורים לכיתות י"א-י"ב הנוגעים לגיוס ולשירות בצה"ל. מטרות השיעורים להקל על ההכנה המעשית והנפשית של המועמדים לקראת גיוסם, להכין אותם לקליטתם בצה"ל לאחר הגיוס, ולעודד שיתוף פעולה עם מערכת הגיוס והשיבוץ. כמו כן, מדריכי הנוער מסייעים למועמדים בשלבי הגיוס הראשונים (צו ראשון וכו'), על מנת לאתר בעיות או צרכים מיוחדים. מפקדות הנוער יכולים גם להתייצב עם המועמדים לשירות ביטחון לצו הראשון או לברר עבורם מידע לגבי אפשרויות שיבוצם בצה"ל.

## מפקדי נוער
מפקדי נוער מעבירים התנסות של הגדנ"ע לתלמידי תיכון. במהלך הגדנ"ע עוברים המועמדים לשירות ביטחון הדמיה של טירונות ומפקדי הנוער משמשים מפקד טירונים לקבוצה שלהם. שבוע הגדנ"ע כולל הקניית משמעת צבאית, נהלים צבאיים (השכמה, מסדרים, אימונים גופניים, תורנויות מטבח, וכו'), שיעורי נשק ושדאות. כמו כן, מפקדי הנוער מעבירים שיעורי מורשת קרב, תפקידים בצה"ל, טוהר הנשק ועוד. בנוסף לשבוע הגדנ"ע במהלך תקופת הלימודים. קיימים עוד מספר סוגי גדנ"עות כמו גדנ"ע סיור וניווט וגדנ"ע מזרחנות.

מפקדי הנוער משרתים באחד משני בסיסי הגדנ"ע: צלמון ושדה בוקר ומזה כמה שנים גם בתוך בסיס חיל האוויר בחצרים.

## קישורים חיצוניים
* הגדרת תפקיד מדריך נוער, אתר אגף כח אדם בצה"ל

קטגוריה:מקצועות החינוך וההדרכה
קטגוריה:צה"ל: תפקידים צבאיים
ויהי חושך ויהי אור

**ויהי חושך ויהי אור** (באנגלית: **Let there be light**) הוא סרט תיעודי העוקב אחר חייו של מנחם (מני) פיליפ, זמר לשעבר ובמאי קולנוע שיצא בשאלה.

הסרט, בבימויים המשותף של נעם ראובני ומני פיליפ, השתתף בפסטיבל ירושלים בשנת 2007, היה מועמד לפרס וולג'ין, שודר בערוץ 8 והוקרן בסינמטקים ברחבי הארץ.

עקב העיסוק ביציאה בשאלה, עורר הסרט הדים רבים בקרב המגזר החרדי.

## עלילה
הסרט פותח בתיאור חייו של מנחם פיליפ, גבר צעיר, חרדי נשוי ושומר מצוות, בן למשפחה בת 11 אחים ואחיות, ואב לחמישה ילדים. את חייו מלווים לבטים ושאלות אמונה קשות במקביל לנישואין לא מוצלחים לאישה אותה מעולם לא אהב ואשר הכירהּ רק באמצעות שידוך.

בהמשך הוא מתגרש, ובמשך מספר שנים, מפתח את הקריירה המוזיקלית שלו והופך לאחד מהזמרים המצליחים ביותר בתחום המוזיקה החסידית, אבל הוא עדיין מרגיש זר בעולם בו הוא חי, והוא מחליט לעזוב הכל ולשנות את חייו. בסוף שנת 2000 הוא נוסע לטיול במזרח הרחוק משם הוא חוזר כחילוני.

בעקבות חזרתו בשאלה משפחתו מתנכרת אליו ופותחת במאבק להרחקתו מילדיו באמצעות צו בית דין רבני. הסרט מתאר את הקרע שנוצר בין הילדים המשתוקקים לפגוש את אביהם מול ההתנגדות הנחרצת של המשפחה החרדית, המאבק מסתיים לאחר זמן ממושך בהכרעת בית דין שמאפשר לו לקיים מפגשים קצרים בני שעתיים פעם בשבוע, בתנאי שמקום המפגש יהיה בביתה של משפחה חרדית.

מפעל חייו של מנחם כזמר חסידי יורד לטמיון כאשר הציבור החרדי מחרים את שיריו ומופסקת השמעתם בערוצי הרדיו הדתיים. 

במקביל מתחילים אחים נוספים של מנחם לצאת בשאלה, וגם הם מנודים ממשפחתם עקב כך. עודד אחיו עובר לארצות הברית יחד עם אשתו. אחותו לאה'לה בת ה-18 מתחתנת ועוברת לאנגליה שם היא משנה את שמה ל"לי", לזוג נולד ילד אולם לאחר שנה היא מתגרשת וקורסת נפשית, מני נוסע אליה כדי לתמוך בה, והאחים שחזרו בשאלה מבינים שעליהם לאחד כוחות והם מקימים בינם לבין עצמם משפחה חלופית למשפחת ההורים שנגזלה מהם.

## פסקול
# **השם** - ביצוע: מני פיליפ, לחן: ברוך חייט
# **[[הנה מה טוב]]** - ביצוע: מני פיליפ, לחן: יעקב סגל
# **[[תהילים קכ"א|שיר למעלות]]** - ביצוע: מני פיליפ, לחן: יוסף קרדונר
# **Sacrifice** - שינייד או'קונור
# **[[Losing My Religion]]** - אר.אי.אם.
# **תניא** - ביצוע: מני פיליפ, לחן: יוסי גרין
# **[[הללויה (לאונרד כהן)|הללויה]]** - ביצוע: לי פיליפ, לחן: לאונרד כהן

## קישורים חיצוניים

* עמוד הסרט, לצפייה ישירה, באתר של מני פיליפ.
* נענע 10 על הסרט

קטגוריה:סרטי 2007
קטגוריה:סרטים תיעודיים ישראליים
קטגוריה:יציאה בשאלה בתרבות
קטגוריה:ערוץ 8
קטגוריה:סרטים ישראליים משנת 2007
אנגלוס חריסטיאס

**אַנְגֶלוֹס חָרִיסְטֵיאַס** (ביוונית: **Άγγελος Χαριστέας**; נולד ב-9 בפברואר 1980) הוא כדורגלן עבר יווני ששיחק בתפקיד החלוץ והקשר. לזכותו של חריסטאס 88 הופעות בנבחרת יוון.

ביורו 2004 כבש חריסטאס שלושה שערים לזכות נבחרתו: אחד במסגרת הגמר, אחד ברבע הגמר ואחד בשלב הבתים.

## קישורים חיצוניים

קטגוריה:כדורגלנים יוונים
קטגוריה:חלוצי כדורגל יוונים
קטגוריה:כדורגלני אריס סלוניקי
קטגוריה:כדורגלני אתניקוס אחנס
קטגוריה:כדורגלני ורדר ברמן
קטגוריה:כדורגלני אייאקס
קטגוריה:כדורגלני פיינורד
קטגוריה:כדורגלני נירנברג
קטגוריה:כדורגלני באייר לברקוזן
קטגוריה:כדורגלני ארל אביניון
קטגוריה:כדורגלני שאלקה 04
קטגוריה:כדורגלני פאנטוליקוס
קטגוריה:כדורגלני א-נסר
קטגוריה:כדורגלני נבחרת יוון
קטגוריה:כדורגלני יורו 2004
קטגוריה:כדורגלני גביע הקונפדרציות 2005
קטגוריה:כדורגלני יורו 2008
קטגוריה:כדורגלני מונדיאל 2010
קטגוריה:ספורטאים יוונים בגרמניה
קטגוריה:ספורטאים יוונים בהולנד
קטגוריה:ספורטאים יוונים בצרפת
קטגוריה:ספורטאים זרים בערב הסעודית
קטגוריה:יוונים שנולדו ב-1980
בעל קורא

[300px|ממוזער|שמאל|קריאת התורה בבית הכנסת. ליד בעל הקורא עומד אדם המסמן לו בידיו את [טעמי המקרא.]]
**בַּעַל קוֹרֵא** (כך מקובל לכנותו, המינוח המדויק יותר הוא **בַּעַל קְרִיאָה**) הוא אדם הקורא בתורה בבית הכנסת בפני ציבור המתפללים.

ספר התורה המשמש לקריאה בתורה מכיל את הטקסט בכתיב חסר, ללא סימני ניקוד וללא טעמי המקרא, הקובעים את ההפסקות בקריאה (בדומה לפיסוק), ואת נעימת הקריאה. אם הבעל קורא טועה בקריאה באופן שמשמעות המילה השתנתה, עליו לחזור ולקרוא כהלכה. על טעות שלא שינתה את המשמעות, לא צריך לחזור. מצב זה הופך את פעולת הקריאה בתורה לפעולה לא פשוטה, שלא די בידיעת קריאה כדי לעשותה, ונדרשים מומחיות ואימון, שהרוכש אותם קרוי "בעל קורא".

אם אין בבית הכנסת מישהו שיודע לקרוא בטעמים, אמרו הפוסקים שבדיעבד אפשר לצאת ידי מצוות קריאת התורה ללא טעמים ().

## מקור
המנהג המקורי היה להזמין את אחד המתפללים שיקרא בעצמו קטע מקריאת התורה, אולם היות שכאמור הקריאה היא פעולה מורכבת שמעטים הבקיאים בה, נמנעו אנשים מלעלות. כך התגבש המנהג שאדם אחד קורא עבור העולה שקורא איתו בלחש ובקול רק מברך את הברכות לפני ואחרי. הרב אפרים מרגנסבורג כתב בחריפות נגד ביטול המנהג המקורי, אולם הרא"ש כתב שכדי למנוע מריבות בבית הכנסת רשאים שהשליח ציבור יקרא בקול והמברך יקרא בלחש ביחד אתו, כך נוהגים כיום ברוב הקהילות. ביהדות תימן עד היום נוהגים כמנהג הקדום.

##### תיקון קוראים
כסיוע לבעל קורא, בעת שהוא מתאמן על קריאתה של פרשת השבוע, הודפס ספר תיקון קוראים, שבו הטקסט המקראי מופיע בשתי עמודות, אחת הזהה לטקסט המופיע בספר התורה, והאחרת מכילה את הטקסט יחד עם ניקוד וטעמי המקרא.

#### סומך
כסיוע נוסף, במקרים שבהם הבעל קורא אינו בקיא דיו בהגיית הטקסט המקראי ובסימניו, עומד לידו אחד המתפללים (שנקרא "סומך"), ומאזין בקפדנות ומקרוב לקריאה בתורה. ומעמיד אותו על טעויותיו. מקובל שגם הסומך יהיה בעל ידע לשוני מספיק על מנת לדעת מתי לתקן.

נפוץ בבתי הכנסת שהקהל מתקן את בעל הקורא אם הוא שוגה, ונחלקו הפוסקים האם זה ראוי מצד הלבנת פנים.

ניגון טעמי המקרא שונה מעדה לעדה, לכן בדרך כלל, כל קורא יודע לקרוא בתורה במנגינה המתאימה בעיקר לבתי הכנסת של עדתו.

## קישורים חיצוניים
* הרב אליעזר מלמד, דיני בעל הקורא באתר פניני הלכה
* 

## הערות שוליים

קטגוריה:תארים ותפקידים יהודיים
קטגוריה:קריאת התורה
קטגוריה:ליטורגיה יהודית
אירוויזיון 1963

תחרות ה**[[אירוויזיון]]** לשנת **[[1963]]** (התחרות השמינית במספר) נערכה ב-23 במרץ אותה שנה באולפני הטלוויזיה של ה-BBC שבלונדון, לאחר שנציגי צרפת, שניצחה שנה קודם לכן, סירבו לארח במדינתם את התחרות.

מנחת התחרות בשנה זו הייתה קייטי בויל, שהנחתה גם את אירוויזיון 1960, שנערך אף הוא בבריטניה.

מנחת התחרות הציגה את משתתפי התחרות כשהציגה את המדינה אותה הם ייצגו ואז אותם.

באירוויזיון זה בפעם הראשונה והיחידה משתתפי התחרות ביצעו את שיריהם ללא ציוד נלווה, וגם הם ביצעו את שיריהם בתפאורה שונה באולפן ללא קהל, וכן בריטניה, הולנד, שווייץ ולוקסמבורג לא שלחו מנצחים על התזמורת.

דנמרק, שיוצגה באותה שנה על ידי הצמד גרטה ויורגן אינגמן, זכתה לראשונה בתחרות אירוויזיון זו. 

באירוויזיון זה השתתפו לראשונה בתחרות שתי זמרות ישראליות: כרמלה קורן שייצגה את אוסטריה, ואסתר עופרים שייצגה את שווייץ.

באירוויזיון זה פינלנד, נורווגיה ושוודיה לא קיבלו ולו נקודה אחת זו הפעם הראשונה מבין תחרויות האירוויזיון שבהן השתתפו, ואילו הולנד לא זכתה בנקודות כלל זו הפעם השנייה ברציפות.

במהלך ההצבעה השיר השווייצרי, "T'en vas pas" (אל תעזוב), ששרה אותו הזמרת הישראלית אסתר עופרים, והשיר הדני, "Dansevise" (בלדת ריקוד), הסתמנו כשני המועמדים המשמעותיים ביותר לניצחון, אולם לאחר שנורווגיה הקריאה את הצבעתה, המנחה ציינה כי היא לא שמעה את חלוקת הנקודות בבירור, ואמרה לנורווגים שהיא תחזור אליהם בהמשך, לאחר הקראת הצבעות של מדינות אחרות.
בהקראה הראשונה שמסר הדובר הנורווגי ניתנו לשווייץ שלוש נקודות ולדנמרק שתי נקודות.
בהקראה השנייה שונו נתוני ההצבעה: נורווגיה העניקה ארבע נקודות לדנמרק ונקודה אחת בלבד לשווייץ. בסיכום הכללי גברו הדנים על השווייצרים בהפרש של שתי נקודות - 42 לעומת 40 בלבד.

למעשה, הסיבה האמיתית לכך שנורווגיה הייתה צריכה לחזור שוב על הצבעתה היא שהדובר הנורווגי לא הקריא את הנקודות על פי הנוהל (כל מדינה הייתה אמורה להעניק 1 - 5 נקודות לחמשת השירים המועדפים עליה).

## השירים המשתתפים

## מבצעים חוזרים בתחרות

## קישורים חיצוניים

* 

* אירוויזיון 1963 באתר האירוויזיון הרשמי
* היסטוריית ההצבעות של אירוויזיון 1963

## הערות שוליים

*
1963
קטגוריה:1963 במוזיקה
קטגוריה:אירועי מוזיקה בלונדון
קטגוריה:אנגליה: תרבות
1963
קטגוריה:1963 בממלכה המאוחדת
סו גרפטון

**סו טיילור גרפטון** (באנגלית: **Sue Grafton**;  24 באפריל 1940 - 28 בדצמבר 2017) הייתה סופרת אמריקאית שנודעה בשל ספריה מסוגת הספרות הבלשית.

## קורות חיים
גרפטון נולדה בלואיוויל, קנטקי. אביה היה הסופר קורנליוס וורן גרפטון. בצעירותה עבדה גרפטון כפקידת קבלה, קופאית ומזכירה רפואית בבתי חולים בסנטה ברברה וסנטה מוניקה שבקליפורניה. היא החלה לכתוב בגיל 18 וסיימה את ספרה הראשון בגיל 19.

גרפטון הייתה נשואה בשלישית לסטיבן המפרי, והם גידלו שלושה ילדים מנישואיה הקודמים של גרפטון. שמה של אחת מנכדותיה הוא קינסי, שם דמות מפורסמת מספריה הפופולריים של גרפטון.

גרפטון ובעלה התגוררו לסירוגין בסנטה ברברה, קליפורניה ולואיוויל, קנטקי, בהתאם לזמני עבודתו של המפרי כמרצה באוניברסיטאות בשתי הערים.

ספריה של גרפטון תורגמו ל-26 שפות ופורסמו ב-28 מדינות.

## ספרים שפורסמו בישראל
* א' כמו אליבי
* ב' כמו ביזה
* ג' כמו גווייה
* ד' כמו דם
* ה' כמו הריגה
* ז' כמו זדון
* ח' כמו חף מפשע
* ט' כמו טרף
* י' כמו יום הדין
* ל' כמו ללא חוק
* מ' כמו מרושע
* נ' כמו נמלט
* נ' כמו נחנק
* ע' כמו עדות
* פ' כמו פושע
* ק' כמו קטל

## קישורים חיצוניים

* 

* 
* 
* 
* 

קטגוריה:זוכי פרס אדגר
קטגוריה:סופרות אמריקאיות
קטגוריה:סופרים אמריקאים
קטגוריה:בוגרי אוניברסיטת לואיוויל
קטגוריה:אמריקאיות שנולדו ב-1940
קטגוריה:אמריקאים שנולדו ב-1940
קטגוריה:אמריקאיות שנפטרו ב-2017
קטגוריה:אמריקאים שנפטרו ב-2017
פיי קלרמן

**פיי קלרמן** (באנגלית: **Faye Kellerman**; נולדה ב-31 ביולי 1952 בסנט לואיס) היא סופרת יהודיה-אמריקאית.

קלרמן למדה באוניברסיטת קליפורניה בלוס אנג'לס לתואר ראשון במתמטיקה, ובהמשך סיימה דוקטורט ברפואת שיניים, על ניתוחים דנטליים. עם זאת, היא מעולם לא עבדה במקצועה, והייתה אם ועקרת בית במשרה מלאה כאשר ספרה הראשון התפרסם.

קלרמן היא יהודיה אורתודוקסית, כמו גם בעלה הסופר והפסיכולוג ג'ונתן קלרמן. היהדות מוצאת מקום רב בספריה, למשל בדמויות הידועות עליהן היא כותבת, פיטר דקר ואשתו רינה לזרוס.

## ספרים שראו אור בעברית
* מוזיקת ירח
* קדושה וטומאה
* חזון העצמות
* צדק
* תפילה לנרצח
* שן נחש
* יום כיפור
* מקלט

## קישורים חיצוניים
* 

* 

קטגוריה:סופרות יהודיות אמריקאיות
קטגוריה:עקרות בית
קטגוריה:אמריקאיות שנולדו ב-1952
שחלה (בוטניקה)

ממוזער|250px|שחלה

**השחלה** היא איבר הרבייה הנקבי בצמחים.

בצמחים בעלי פרחים השחלות נמצאות בפרחים עצמם.

השחלה נמצאת במרכז הפרח, בתחתיתו של עמוד העלי ולרוב תיצור חלל סגור שבתוכו יתפתחו תאי המין הנקביים.

בפרחים לא קיים רחם, וההפריה נעשית בשחלה עצמה. תאי הרבייה הזכריים, המופיעים בדרך כלל כגרגירי אבקה צהובים, נוחתים על גבי העלי ונודדים במורדו אל השחלה, שם הם מפרים את הביציות. לאחר ההפריה נושרים עלי הכותרת של הפרח והשחלה גדלה, מתעבה והופכת לפרי, המכיל את הזרעים - עוברי הצמח.

ישנן שלוש תצורות של שחלות:
*שחלה עילית, הבולטת מתוך קצה הגבעול שעליו צומח הפרח
*שחלה תחתית, מוסתרת מתחת לשאר חלקי הפרח, הפרח צומח מעליה.
*שחלה אמצעית נמצאת מתחת לחלק מאברי הפרח ובולטת מעל חלק אחר.

## ראו גם
*האבקה
*שחלה - שחלה כאיבר רבייה נקבי בבעלי חיים

## קישורים חיצוניים

* 

קטגוריה:רבייה
קטגוריה:מורפולוגיה של צמחים
סיינט פיטרסברג

**סיינט פיטרסברג** (באנגלית: **St. Petersburg**) היא עיר בארצות הברית בחופה המערבי של פלורידה, במחוז פינאלאס שנמצא באזור מפרץ טמפה. העיר ידועה, במיוחד על ידי תושביה, גם בשמה המקוצר **סיינט פיט** (**St. Pete**).
אוכלוסיית העיר מונה 258,308 תושבים (2020). שטחה 356.4 קמ"ר, אך למעלה ממחציתו הוא שטחי מים (195.4 קמ"ר), כך שהשטח היבשתי של העיר הוא רק 160 קמ"ר. העיר מחולקת ליותר מ-100 שכונות.

זו העיר השנייה בגודלה באזור טמפה ביי, אחרי טמפה והיא אחת הערים השמשיות במדינה, עם ממוצע של 361 ימי שמש.

## היסטוריה

ממוזער|השדרה המרכזית בעיר, שנת 1910.
העיר נוסדה על ידי שני יזמים - ג'ון ס. ויליאמס שב-1876 קנה את האדמה ופיטר דמנס שב-1888 הביא את מסילת הרכבת לאזור.

היא קרויה סיינט פיטרסברג על שם העיר סנקט פטרבורג ברוסיה, עיר מולדתו של דמנס. אגדה מקומית מספרת שוויליאמס ודימנס הטילו מטבע מי יזכה לתת לה את השם. דימנס זכה בהגרלה ואילו ויליאמס הסתפק בקריאת המלון הראשון בעיר על שם עיר מולדתו, דטרויט (מלון שנבנה על ידי דימנס). המלון עדיין קיים אך כבר אינו פעיל ומשמש כבית משותף.

שירות החשמל בעיר החל ב-1897 והתעשייה הגדולה הראשונה הייתה הדגה, כאשר ב-1899 התעשיין הנרי היבס ייסד את עסקי הדיג שלו בעיר. בתוך שנה החברה שלו, Hibbs Fish Company, ייבאה יותר מ-450 קילו דגים ביום.

## תיירות
בעיר נמצא מוזיאון על שם הצייר סלבאדור דאלי ומוצגות בו רבות מיצירותיו. בשנת 1992 נפתח מוזיאון השואה.

## נמל סיינט פיטרסברג

נמל סיינט פיטרסברג משמש כיום כמרינה לעגינת יאכטות.
## ספורט

מועדון טמפה ביי רייס הוא מועדון הספורט הגדול בעיר, שגם מחזיק בבעלות על מועדון הכדורגל האמריקאי, טמפה ביי רודיס שמארח את משחקיו הביתיים באצטדיון אל לאנג שבעיר.

## יהדות

בעיקר קיימת קהילה יהודית משמעותית, יהדות סיינט פיטרסברג, המונה כ-26,135 ומהווה חלק מיהדות מפרץ טמפה.

## ערים תאומות
לסיינט פיטרסברג 3 ערים תאומות:
* 
* 
* 

## קישורים חיצוניים

* 
* 

*
קטגוריה:פלורידה: ערים
קטגוריה:ארצות הברית: ערי חוף
קטגוריה:ארצות הברית: ערי נמל בחוף המפרץ
קטגוריה:יישובים שהוקמו ב-1876